उन्‍होंने कहा कि यदि बैंक ऐसा करते हैं तो किसानों को पूरा पैसा नहीं मिलेगा और उनको भविष्य में समस्या आएगी। इसलिए मुख्यमंत्री अमरिंदर सिंह को चाहिए कि वह इस फैसले पर विचार करें ताकि किसानों का नुकसान न हो। मलिक ने कहा कि कांग्रेस की सरकार को सत्ता में डेढ़ साल होने वाला है लेकिन अब तक प्रदेश के लिए वह कुछ भी नहीं कर पाए हैं हर वर्ग दुखी है सरकारी कर्मचारियों को समय पर वेतन नहीं मिल रहा है किसानों की आत्महत्या लगातार बढ़ रही है और सरकार हाथ पर हाथ रख तमाशा देख रही है।